ai4bharat/Pralekha huggingface dataset:
اسٹیل کی وزارت
این ایم ڈی سی، حیدرآباد میں ایکتا دیوس اور ویجیلنس بیداری ہفتہ 2022 کا انعقاد
ہندوستان کے مرد آہن سردار ولبھ بھائی پٹیل کی یوم پیدائش کی یاد میں اور سنٹرل ویجیلنس کمیشن کی ہدایت کے مطابق، ایکتا دیوس منانے اور ویجیلنس بیداری ہفتہ - 2022  کا افتتاح این ایم ڈی سی میں 31 اکتوبر 2022 کو منایا گیا۔ وی اے ڈبلیو2022—، "ایک ترقی یافتہ قوم کے لئے بدعنوانی سے پاک ہندوستان" کے موضوع پر31 اکتوبر 2022سے 06نومبر2022 تک منایا جائے گا۔
وی اے ڈبلیو2022— کے افتتاحی دن، این ایم ڈی سی لمیٹڈ کےسی وی او جناب بی وشواناتھنے اپنے ہیڈ آفس، حیدرآباد میں ملازمین سے سالمیت کا عہد لیا۔ انہوں نے ویجیلنس بیداری ہفتہ 2022 کے موقع پر صدر جمہوریہ کا پیغام بھی پڑھ کر سنایا۔ وہیں، جناب بی ساہو، ایگزیکٹو ڈائریکٹر  نے نائب صدر جمہوریہ کا پیغام پڑھ کر سنایا، جبکہ اے کے پادھی، ایگزیکٹو ڈائریکٹر  نے وزیر اعظم کاپیغام پڑھ کر سنایا۔
جناب ایم جے پال ریڈی، ایگزیکٹو ڈائریکٹر  نے وی اے ڈبلیو2022— کی تعمیل پرسنٹرل ویجیلنس کمیشن کے پیغامات پڑھ کر سنائے۔ تمام پروجیکٹس، آر اور ڈی/ این ایم ڈی سی لمیٹڈ کے علاقائی دفاتر  چھتیس گڑھ، کرناٹک، مدھیہ پردیش، آندھرا پردیش، جھارکھنڈ اور نئی دہلی کی ریاستوں میں واقع ہیں جنہوں نے مناسب طریقے سے تجویز کردہ صحت سے متعلق احتیاطی تدابیر پر عمل کرتے ہوئے کووڈ-19 وبا کے سلسلے میں وہاں تعینات مزید پانچ ہزار ملازمین کو ایک ساتھ دیانتداری کا عہد لینے کے قابل بنایا۔
این ایم ڈی سی میں ویجیلنس آگاہی ویک-2022 کے دوران ملازمین، اسکول کے بچوں، سیکیورٹی اور دیگر آؤٹ سورس اہلکاروں، دکانداروں، سپلائرز اور دیگر اسٹیک ہولڈرز کے لیے انفرادی اور بین محکمہ جاتی مقابلوں اور حساسیت کے پروگراموں سمیت مختلف سرگرمیوں کا منصوبہ بنایا گیا ہے جو کہ مکمل اجلاسی تقریب اور مختلف مقابلوں کے جیتنے والوں میں انعامات کی تقسیم کے ساتھ 05 نومبر2022 کو اختتام پذیر ہوگا۔
وی اے ڈبلیو - 2022کے افتتاحی دن سی کے نائیڈو کرکٹ اسٹیڈیم میں این ایم ڈی سی ملازمین اور اسکولی بچوں کے لیے میراتھن/ دوڑ کا انعقاد کیا گیا ہے۔ مہمان خصوصی این ایم ڈی سی کے چیف ویجیلنس آفیسر جناب بی وشواناتھ، آئی آر ایس ایس نے یونٹی رن کو جھنڈی دکھا کر روانہ کیا۔ دوپہر میں، این ایم ڈی سی ایچ او بلڈنگ میں وی اے ڈبلیو - 2022 کے موضوع پر ایک لیکچر کا اہتمام کیا گیا جس میں نامور شخصیت اور کلیدی مقرر شری اے ایس راجن، آئی پی ایس ڈائریکٹر ایس وی پی، نیشنل پولیس اکیڈمی حیدرآباد نے اپنا لیکچر دیا۔جناب ایس راجن نے بدعنوانی سے نمٹنے کے بارے میں اپنے تجربات کا اشتراک کیا۔
اس موقع پر جناب سمیت دیب، سی ایم ڈی، این ایم ڈی سی نے کہا، ’’ہمارا ویجیلنس ڈپارٹمنٹ فیصلہ سازی میں مستقل مزاجی کو بہتر بنانے اور شفافیت کو آسان بنانے کے لیے مختلف اقدامات کرنے میں سرگرم رہا ہے۔ این ایم ڈی سی اپنے نظام میں سالمیت کو ادارہ بنا رہا ہے اور عوامی ملازمین کے طور پر، ہمیں بدعنوانی کے خلاف عدم برداشت کو یقینی بنانا جاری رکھنا چاہیے‘‘۔
وزیراعظم کا دفتر
وزیر اعظم نے سردار پٹیل کو ان کی جینتی پر خراج عقیدت پیش کیا ہے
نئی دہلی،31اکتوبر وزیر اعظم جناب نریندر مودی نے سردار پٹیل کو ان کی جینتی پر خراج عقیدت پیش کیا ہے۔
وزیر اعظم نے کہا ہے’’قومی اتحاد اور یکجہتی کے علمبردار مردِ آہن سردار ولبھ بھائی پٹیل کو ان کی پیدائش کی سالگرہ پر عاجزانہ خراج عقیدت۔
عظیم سردار پٹیل کو ان کی جینتی پر خراج عقیدت‘‘۔
وزیراعظم کا دفتر
وزیراعظم نے بھارت- اٹلی ٹیکنالوجی سربراہ اجلاس سے خطاب کیا
نئی دہلی۔31؍اکتوبر۔وزیراعظم جناب نریندر مودی نے نئی دہلی میں بھارت- اٹلی ٹیکنالوجی سربراہ اجلاس سے خطاب کیا ہے۔ اٹلی کے وزیراعظم جناب جوسیپّے کونتے بھی اس موقع پر موجود تھے۔
خطاب کے دوران وزیراعظم نے بھارت- اٹلی صنعتی تحقیق اور ترقیات تعاون پروگرام کے نفاذ کے اگلے مرحلے کے آغاز کا اعلان کیا۔ انہوں نے کہا کہ یہ پروگرام ہماری صنعت اور تحقیقی اداروں کو نئی مصنوعات تیار کرنے میں مدددے گا۔
ٹیکنالوجی کی اہمیت پر روشنی ڈالتے ہوئے وزیراعظم نے کہا کہ بھارت نے ٹیکنالوجی کو سماجی انصاف، اختیار کاری ، شمولیت اور شفافیت کو یقینی بنانے کا ایک ذریعہ بنالیا ہے۔ انہوں نے کہا کہ حکومت ٹیکنالوجی کا استعمال ، خدمات کو ملک کے آخری سرے تک پہنچانے کے لئے کررہی ہے۔
وزیراعظم نے کہا کہ حکومت ٹیکنالوجی پر مبنی مزاج وضع کرنے اور اسے فروغ دینے پر زور دے رہی ہے اور شہریوں میں سائنٹفک انداز فکر پیدا کرنے کی خواہاں ہے۔ اس پس منظر میں جناب مودی نے اٹل اختراعی مشن ، امنگ ایپ اور تین لاکھ ایسے کامن سروس مراکز کا ذکر کیا جو ملک بھر میں پھیلے ہوئے ہیں۔ انہوں نے کہا کہ ٹیکنالوجی کی صورت میں آسانیاں فراہم کرنے والے ان مراکز نے حکومت کو شہریوں کے دروازے تک پہنچا دیا ہے۔
بھارت کے خلائی پروگرام پر روشنی ڈالتے ہوئے وزیراعظم نے کہا کہ یہ ایک مکمل اختراعی عمل ہے جس میں عمدگی کا پہلو شامل ہے ، انہوں نے کہا کہ بھارت اب مختلف ممالک ، جن میں اٹلی بھی شامل ہے، کے مصنوعی خلائی سیارچے خلا میں بھیجنے کا اہل ہوگیا ہے اور اس سے کم لاگت کے ساتھ بھارت کی جدت طرازی کی صلاحیت کا اظہار ہوتا ہے۔
وزیراعظم نے بھارت اور اٹلی کے مابین لائف اسٹائل ایسوسیریز ڈیزائن  کے شعبے میں افزوں تعاون پر بھی مسرت کا اظہار کیا۔ انہوں نے کہا کہ چمڑے کے شعبے پر خصوصی توجہ مرکوز کی جائے گی اور ساتھ ہی ساتھ نقل وحمل اور موٹر گاڑی ڈیزائن  پر بھی توجہ مرکوز کی جائے گی۔
U-5557
(Visitor Counter : 42
وزیراعظم کا دفتر
وزیر اعظم نے کیوڑیا، گجرات میں کمبائنڈ کماندڑز کانفرنس کے الوداعی اجلاس سے خطاب کیا
وزیر اعظم شری نریندر مودی نے آج کیوڑیا، گجرات میں وزارت دفاع کے زیر اہتمام کمبائنڈ کمانڈرز کانفرنس کے الوداعی اجلاس سے خطاب کیا۔
چیف آف ڈیفنس اسٹاف نے وزیر اعظم کو اس سال کی کانفرنس کے دوران ہونے والی گفتگو سے آگاہ کیا۔ وزیر اعظم نے کانفرنس کے ڈھانچے اور ایجنڈے کی تعریف کی۔ انھوں نے خاص طور پر اس سال کانفرنس میں جونیئر کمیشنڈ افسران اور نان کمیشنڈ افسران کو شامل کیے جانے کی تعریف کی۔
قومی دفاعی نظام کی اعلی ترین شہری اور عسکری قیادت سے خطاب کرتے ہوئے، وزیر اعظم نے گذشتہ سال کے دوران ہندوستانی مسلح افواج کی طرف سے کووڈ کی وبا اور شمالی سرحد پر چیلینجنگ صورتحال کے تناظر میں دکھائے گئے عزم کا اعتراف کرنے کے لیے ان کی بھر پور تعریف کی۔
وزیر اعظم نے نہ صرف سازوسامان اور ہتھیاروں کے حصول میں بلکہ مسلح افواج میں اختیار کیے جانے والے اصولوں، طریقہ کار اور روایات میں بھی، قومی سلامتی کے نظام میں دیسی پن کے اضافہ کی اہمیت پر زور دیا۔
انھوں نے قومی سلامتی فن تعمیر کے فوجی اور غیر عسکری دونوں حصوں میں افرادی قوت کی منصوبہ بندی کو بہتر بنانے کی ضرورت پر زور دیا۔ انھوں نے سول-ملٹری سیلوس کو توڑنے اور فیصلہ سازی کی رفتار کو تیز کرنے پر توجہ مرکوز کرنے کے لیے ایک جامع نقطہ نظر اپنانے کا بھی مطالبہ کیا۔ انھوں نے سروسز کو میراثی نظام اور طریقوں سے خود کو نجات دلانے کا مشورہ دیا جو ان کی افادیت اور مطابقت سے بالاتر ہیں۔
تیزی سے بدلے ہوئے تکنیکی منظر نامے کا ذکر کرتے ہوئے وزیر اعظم نے ہندوستانی فوج کو ’مستقبل کی طاقت‘ کے طور پر تیار کرنے کی ضرورت پر روشنی ڈالی۔
وزیر اعظم نے کہا کہ اگلے سال ملک اپنی آزادی کے 75 ویں سال کا جشن منائے گا، اور انھوں نے مسلح افواج س مطالبہ کیا کہ وہ اس موقع کا استعمال ایسی سرگرمیوں اور اقدامات کے لیے کریں جو ملک کے نوجوانوں کو متاثر کرنے والے ہوں۔
وزیراعظم کا دفتر
وسط ایشیائی ملکوں کے وزرائے خارجہ نے وزیر اعظم سے ملاقات کی
نئی دلّی ،20 دسمبر/ قزاقستان ، جمہوریۂ کرغز ، تاجکستان ، ترکمانستان اور ازبیکستان کے وزرائے خارجہ نے 20 دسمبر ، 2021 ء کو وزیر اعظم جناب نریندر مودی سے ملاقات کی ۔ وسط ایشیائی ملکوں کے وزرائے خزانہ ، بھارت – وسط ایشیا مذاکرات کی تیسری میٹنگ میں شرکت کے لئے نئی دلّی کے دورے پر ہیں ۔
وسط ایشیائی ملکوں کے وزرائے خارجہ نے وزیر اعظم نریندر مودی کو اپنے صدور کی جانب سے مبارکباد پیش کی اور بھارت کے ساتھ تعلقات کو مزید مستحکم کرنے کے لئے اپنی قیادت کی رضا مندی پر زور دیا ۔ انہوں نے وزیر اعظم کو بھارت – وسط ایشیائی مذاکرات میں کئے گئے تبادلے سے مطلع کیا ، جو 18 – 19 دسمبر ، 2021 ء کو بھارت کے وزیر خارجہ کی صدارت میں منعقد ہوئے اور جن میں تجارت اور کنکٹیویٹی ، ترقیاتی ساجھیداری ، علاقائی ترقی اور افغانستان کی صورتِ حال پر توجہ مرکوز کی گئی ۔
وزیر اعظم نے ، وسط ایشیائی ملکوں کے ساتھ طویل تعلقات کو بھارت کی جانب سے دی جانے والی اہمیت کو اجاگر کیا ، جو بھارت کا توسیعی پڑوس ہے ۔ انہوں نے ، اِس سال ، اُن کی آزادی کی 30 ویں سالگرہ پر مبارکباد دی ۔ انہوں نے 2015 ء میں تمام وسط ایشیائی ملکوں کے یاد گار دورے اور اُس کے بعد قزاقستان ، ازبیکستان اور کرغز جمہوریہ کے دوروں کا ذکر کیا ۔ وزیر اعظم نے بھارت اور وسط ایشیا کے درمیان ثقافتی اور عوام سے عوام کے رابطوں کو اجاگر کیا ، جس میں بھارتی فلموں ، موسیقی ، یوگا وغیرہ کو خطے میں زبردست مقبولیت حاصل ہوئی ہے ۔ انہوں نے بھارت اور وسط ایشیا کے درمیان بڑھے ہوئے اقتصادی تعاون کے امکانات کو اجاگر کیا اور اس سلسلے میں کنکٹیویٹی کے رول پر بھی زور دیا ۔
بھارت – وسط ایشیا مذاکرات نے بھارت اور وسط ایشیا ئی ملکوں کے درمیان شاندار باہمی تعلقات میں اضافہ کیا ہے ۔ بھارت اور وسط ایشیائی ممالک اگلے سال اپنے سفارتی تعلقات کے قیام کی 30 ویں سالگرہ منائیں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14553
(
صحت اور خاندانی بہبود کی وزارت
بھارت میں کووڈ-19 سے بچاؤ کے لئے ٹیکہ کاری مہم کے تحت اب تک مجموعی طور پر104.82کروڑ سے زیادہ ٹیکے لگائے جاچکے ہیں
گزشتہ24 گھنٹوں میں 74 لاکھ سے زیادہ ٹیکے لگائے گئے
سردست صحت یابی کی شرح98.109 فیصد ہے
گزشتہ 24 گھنٹوں کے دوران 14.348 نئے معاملات درج کئے گئے
اب بھارت میں زیر علاج مریضوں کی تعداد  ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے35 دنوں میں 2 فیصد سے کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 7433392 افراد کوکووڈ سے بچاؤکے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 104.82 کروڑ کے عظیم نشانے کو پار کرلیا ہے۔اس نشانےکو حاصل کرنے کیلئے 10457932 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
ایچ سی ڈبلیو
|
|
پہلی خوراک
|
|
1,03,78,753
|
|
دوسری خوراک
|
|
91,96,000
|
|
ایف ایل ڈبلیو
|
|
پہلی خوراک
|
|
1,83,71,035
|
|
دوسری خوراک
|
|
1,58,60,088
|
|
18 سے 44 سال کے عمر کے افراد
|
|
پہلی خوراک
|
|
41,47,31,641
|
|
دوسری خوراک
|
|
13,64,95,078
|
|
45 سے59 عمر کے افراد
|
|
پہلی خوراک
|
|
17,38,19,237
|
|
دوسری خوراک
|
|
9,45,21,155
|
|
60 سال سے زیادہ عمر کے افراد
|
|
پہلی خوراک
|
|
10,91,45,076
|
|
دوسری خوراک
|
|
6,56,82,903
|
|
کل
|
|
1,04,82,00,966
گزشتہ24 گھنٹوں کے دوران13198 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد33627632 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت98.19فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 124دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 14348نئے معاملات درج کئے گئےہیں -
اس وقت زیر علاج مریضوں کی کل تعداد161334لاکھ ہے جو جانچ کے بعد متاثرہ پائے جانے والے کل معاملوں کا 0.47 فیصد ہے اورجو مارچ 2020 سے اب تک کی سب سے کم ہے۔
ملک بھر میں طبی نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹوں کے دوران 1284552 ٹیسٹ کئے گئے۔ہندوستان میں اب تک مجموعی طور پر60.58 کروڑ سے زیادہ  ٹیسٹ کئے جاچکے ہیں۔
پورے ملک میں جانچ کی صلاحیت میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.18 فیصد رہی۔جو کہ اس وقت گزشتہ 35دنوں سے لگاتار 2 فیصد سے بھی کم پر قائم ہے۔جانچ کے بعد یومیہ مثبت معاملات کی شرح اس وقت 1.12 فیصد ہے۔ یومیہ مثبت معاملات کی شرح لگاتار25دنوں سے 2 فیصد سے نیچے رہی ہے اور لگاتار 60دنوں سے 3 فیصد سے کم رہی ہے۔
ریلوے کی وزارت
لونی دھر - جیتلسر اور اسروا - اُدے پور شہر کے درمیان خصوصی ٹرینوں کو وزیر اعظم نے جھنڈی دکھا کر روانہ کیا
عزت مآب وزیر اعظم جناب نریندر مودی نے آج یعنی 31 اکتوبر 2022 کو لونی دھر – جیتلسر اور اسروا – اُدے پور سٹی کے درمیان نئے گیج میں تبدیل شدہ اسروا – اُدے پور اور لونی دھر – جیتلسر سیکشن پر خصوصی ٹرینوں کے افتتاحی سفر کا جھنڈی دکھا کر آغاز کیا۔ ان ٹرینوں کے افتتاح کے ذریعہ اُدے پور کے سیاحتی مقام کے درمیان کچ کے سیاحتی مقامات کے ساتھ براہ راست ریل رابطہ اور ویراول اور پوربندر سے پیپاو بندرگاہ اور بھاو نگر کے لیے احمد آباد اور ملک کے دیگر مقامات کے لیے نیا راستہ فراہم کیاجائے گا۔
وزیراعظم نے اسروا، احمد آباد میں 2900 کروڑ روپے سے زائد مالیت کے ریلوے منصوبے بھی قوم کے نام وقف کئے۔ ان پروجیکٹوں میں احمد آباد  - ہمت نگر - اُدے پور گیج کنورٹڈ لائن اور لونی دھر - جیتلسر گیج کنورٹڈ لائن شامل ہیں۔ پورے ملک میں یونی گیج ریل سسٹم رکھنے کے مقصد کے ساتھ، ریلوے موجودہ نان براڈ گیج ریلوے لائنوں کو براڈ گیج میں تبدیل کر رہا ہے۔
احمد آباد  - ہمت نگر - اُدے پور گیج کی تبدیل شدہ لائن تقریباً 300 کلومیٹر لمبی ہے۔ یہ روابط کو بہتر بنائے گا اور خطے میں سیاحوں، تاجروں، مینوفیکچرنگ یونٹس اور صنعتوں کے لیے فائدہ مند ثابت ہوگا، جس سے روزگار کے مواقع بڑھیں گے اور خطے کی سماجی و اقتصادی ترقی میں مدد ملے گی۔
58 کلومیٹر لمبی لونی دھر-جیتلسر گیج تبدیل شدہ لائن ویراول اور پوربندر سے پیپاوو پورٹ اور بھاو نگر کے لیے ایک چھوٹا راستہ فراہم کرے گی۔ پروجیکٹ اس سیکشن پر مال برداری کی صلاحیت کو بڑھا دے گا، اس طرح مصروف کنالس - راجکوٹ - ویرمگام روٹ پر بھیڑ بھاڑ میں کمی آئے گی۔ اب یہ گیرسینکچوری ، سومناتھ مندر، دیو اور گرنار پہاڑیوں کے ساتھ بغیر کسی رکاوٹ کے رابطے کی سہولت فراہم کرے گا، اس طرح اس خطے میں سیاحت کو فروغ ملے گا۔
ٹرینوں کی تفصیلات درج ذیل ہیں:-
- ٹرین نمبر 09519/09520 جیتلسر - لونیدھر - جیتلسر 
ٹرین نمبر 09519 جیتلسر-لونی دھر 31 اکتوبر 2022 کو جیتلسر سے 18.00 بجے روانہ ہوگی اور اسی دن 19.15 بجے لونی دھر پہنچے گی۔ اسی طرح ٹرین نمبر 09520 لونی دھر-جیتلسر 31 اکتوبر 2022 کو لونی دھر سے 18.00 بجے روانہ ہوگی اور اسی دن 19.10 بجے جیتلسر پہنچے گی۔ راستے میں یہ ٹرینیں دونوں سمتوں میں جیت پور، واوڈی، واڈیا دیولی، کھکھریا اور کنکاواو اسٹیشنوں پر رکیں گی۔ مذکورہ ٹرینیں جنرل سیکنڈ کلاس کوچز پر مشتمل ہیں۔
- ٹرین نمبر 09477 اسروا - اُدے پور سٹی ایکسپریس اسپیشل اور ٹرین نمبر 09609 اُدے پور سٹی - اسروا ایکسپریس اسپیشل 
ٹرین نمبر 09477 اسروا – اُدے پور سٹی ایکسپریس 31 اکتوبر 2022 کو اسروا سے 18.00 بجے روانہ ہوگی اور اگلے دن 00.05 بجے ادے پور سٹی پہنچے گی۔ اسی طرح، ٹرین نمبر 09609 ادے پور سٹی – اسروا ایکسپریس 31 اکتوبر 2022 کو اُدے پور شہر سے 18.00 بجے روانہ ہوگی اور اگلے دن 00.20 بجے اسروا پہنچے گی۔ ٹرین راستے میں سردارگرام، نرودا، نندول دہیگام، تلود، پرنتیج، ہمت نگر، شملاجی روڈ، بیچی واڑہ، ڈنگر پور، رکاب دیو روڈ، سیماڑی، جے سمند روڈ، زاورند عمرا اسٹیشنوں پر رکے گی۔ ٹرین نمبر 09609 کو لسادیہ اسٹیشن پر اضافی پڑاؤ دیا جائے گا۔ ٹرین نمبر 09477 اے سی تھری ٹائر، سلیپر کلاس اور جنرل سیکنڈ کلاس کوچز پر مشتمل ہے جبکہ ٹرین نمبر 09609 اے سی چیئر کار، اے سی تھری ٹائر، سلیپر کلاس اور جنرل سیکنڈ کلاس کوچز پر مشتمل ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کووڈ-19 کی روک تھام سے متعلق اقدامات پرتبادلہ خیال کرنے کے لئے جموں وکشمیر کے میونسپل اداروں کے نمائندوں کے ساتھ ایک ویڈیو کانفرنس کا اہتمام کیا
نئیدہلی04 جون 2020۔مرکزی وزیر ڈاکٹر جتیندر سنگھ نے کووڈ -19 کی روک تھام سے متعلق اقدامات پرتبادلہ خیال کرنے کے لئے آج جموں وکشمیر کے میونسپل اداروں کے نمائندوں کے ساتھ ایک ویڈیو کانفرنس کا اہتمام کیا۔
اپنے افتتاحی خطاب میں ڈاکٹر جتیندر سنگھ نے کہا کہ کووڈ -19 وبا کے پہلے دومرحلوں میں اصل توجہ ملک کے مختلف حصوں میں پھنسے ہوئے لوگوں کے لئے ضروری اشیا کی سپلائی کا بندوبست کرنے پر مرکوز تھی اور بعد کے مرحلے میں اہم ذمہ داری ملک کے مختلف حصوں سے اپنے گھرکو واپس آرہے لوگوں کی آزادانہ نقل وحرکت کو یقینی بنانا تھا۔ تاہم موجوودہ حالات میں توجہ دو اہم امور کووڈ -19 کی روک تھام اور اس کے تئیں لوگوں میں بیداری پھیلانے پر مرکوز ہے اور ان دونوں مقاصد کو پورا کرنے کے لئے مقامی بلدیاتی اداروں او ر ان کے نمائندوں کے ساتھ ساتھ سول سوسائٹی کا کردار ایک غیر معمولی اہمیت کا حامل ہوگا۔
دوگھنٹے طویل اس میٹنگ کے دوران جن اہم شخصیات نے اپنے خیالات پیش کئے ، ان میں جموں میونسپل کارپوریشن کے مئیر چندر موہن گپتا ، جموں میونسپل کارپورشن کی نائب مئیر پورنما شرما ،سری نگر میونسپل کارپوریش کے مئیر جنید عظیم مٹو اور سری نگر میونسپل کارپوریش کے نائب مئیر پرویز قادری شامل ہیں ۔ مزید برآں بلاّ ور،بشولی ، ہیرا نگر ، بھدروا ،ڈوڈا ،وجے پور ،کپواڑہ ، بارہمولہ ، اننت ناگ ،چنانی ،رام گڑھ ، پرول ، بٹوٹے اور دیگر مقامات کے میونسپل اداروں کے چیئر مین نے بھی اس تبادلہ خیا ل میں حصہ لیا۔
ڈاکٹر جتیندر سنگھ نے کہا کہ ’’ بیداری ، پریشانی نہیں ‘‘ کے منتر پر عمل کرنا وقت کی ضرورت ہے ۔اس کے لئے میونسپل اداروں کے منتخب نمائندے جو زمینی سطح کے لیڈر ہیں ، لوگوں کو گھبراہٹ کے بغیر احتیاطی اقدامات کرنے کی اہمیت کو سمجھا کر ایک ٹھوس کردار ادا کرسکتے ہیں۔
ڈاکٹر جتیندرسنگھ نے کہا ہمیں لوگوں کو یہ سمجھانے کی ضرورت ہے کہ کرونا پوزیٹو معاملات کی تعداد اگرچہ زیادہ ہے کیونکہ عوامی سطح پر اسکریننگ اور جانچ اور کثیر تعداد میں نمونے بھیجے جانے کے سبب یہ کثیر تعداد میں نظر آرہے ہیں ۔ورنہ پچھلے 10 ہفتوں میں کووڈ-19 کے معاملے کا تناسب اور شرح اموات تقریباََ یکساں رہے ہیں۔
کووڈ۔19 وبا کے موجودہ مرحلے کے سلسلے میں ڈاکٹر جتیندر سنگھ نے کہا کہ میونسپل کارپوریشنوں کی سرگرمیاں جیسے فیومی گیشن ،صفائی ستھرائی کا بندوبست اور سماجی فاصلہ جیسے اقدامات اہم ثابت ہوں گے۔انہوں نے کہا کہ ضلع انتظامیہ کو ہدایت دی گئی ہے کہ وہ میونسپل اداروں کو منصوبہ بندی اور عمل آوری میں ساتھ رکھیں۔
میونسپل اداروں کے سربراہان نے ڈاکٹر جتیندر سنگھ اور ان کے دفتر کے ذریعہ روز مرہ کی بنیاد پر ان سے باقاعدہ رابطہ رکھنے کے لئے ان کی تعریف کی ۔انہوں نے وزیر موصوف کو بتایا کہ مقامی اداروں کو جاری ہونے والے فنڈ ز میں تاخیر ہوئی تھی۔
ڈاکٹر جتیندر سنگھ کرونا بحران کے دوران میونسپل اداروں او رسول سوسائٹی کے ذریعہ اداکئے گئے رول کو سراہا اور انہیں یقین دلایا کہ وہ بذات خودآپس میں قریبی اشتراک وتعاون پر نظر رکھ رہے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م ع ۔رم
U-3041
(Visitor Counter : 146
ریلوے کی وزارت
ریلوے کو ہندوستان خصوصاً ممبئی میں مانسون کے لئے پوری طرح تیار رہنے کی ضرورت ہے:جناب پیوش گوئل
جناب پیوش گوئل نے مانسون کے تعلق سے ریلوے کی تیاریوں کا جائزہ لیا
وزیر ریل نے مانسون کی بارش سے نمٹنے میں ریلوے کے تکنیکی اور سول ورک کی پہل اور کارکردگی کا مطالعہ کرنے کے لئے IIT ممبئی جیسے اداروں کے ساتھ شراکت پر زور دیا
ریلوے کی خدمات بلا تعطل اور بحفاظت جاری رکھنے کو یقینی بنانے کے لئے جدت اور سخت محنت کو شعار بنائیں: جناب گوئل
عام شہریوں اور مسافروں کی سلامتی کو یقینی بنانا ازحد ضروری
پانی جمع ہوجانے کی چنوتیوں کا مقابلہ کرنے کی ضرورت ہے: جناب گوئل
نئی دہلی،10 جون : ہندوستان اور ممبئی میں ریلوے کو مانسون کے لئے پوری طرح تیار رہنے کی ازحد ضرورت ہے۔ یہ باتیں جناب پیوش گوئل ، وزیر ریل اور تجارت و صنعت اور صارفین کے امور ، خوراک اور سرکاری نظام تقسیم نے موسم برسات میں مسافروں کو ہونے والی پریشانیوں کا ہنگامی حل تلاش کرنے کے سلسلے میں ممبئی مضافاتی ریلوے کی تیاریوں اور روڈ میپ کا جائزہ لیتے ہوئے کہیں۔
وزیر موصوف نے حساس علاقوں کی موجودہ صورتحال کی جانچ پرکھ کی اور ٹرینوں کے بہتر انداز میں چلائے جانے کے عملی منصوبوں کی پیش رفت کا بھی جائزہ لیا۔ جناب گوئل نے کہا کہ ریلوے اس بات کا پابند ہے اور اسے یہ یقینی بنانا ہوگا کہ مانسون کے شروع ہوتے ہی ممبئی والوں کو کسی قسم کی تکلیف کا سامنا نہ کرنا پڑے۔
مضافاتی ریلوے کی تیاریوں کا جائزہ لیتے ہوئے ، وزیر موصوف نے ریلوے کو آئی آئی ٹی ممبئی جیسے اداروں کے ساتھ شراکت کرنے کا مشورہ دیا تاکہ وہ مانسون کی بارش سے نمٹنے میں ریلوے کے تکنیکی اور سول ورک کے ذریعہ کی جانےوالی پہل اور کارکردگی کا مطالعہ کریں۔
انہوں نے کہا کہ جدت طرازی اور سخت محنت کو شعار بناتے ہوئے اسے ساتھ لے کر چلنا چاہئے تاکہ یہ یقینی بنایا جا سکے کہ ریلوے کی خدمات پوری طرح محفوظ رہنے کے ساتھ ساتھ بلاتعطل جاری رہیں۔
قابل ذکر ہے کہ عالمی وباکورونا وائرس کے دوران بھی ، ریلوے نے ممبئی میں خصوصی طور پرترمیم شدہ ای ایم یو- ریک سمیت ،تین نو مک اسپیشل لگا کرکے نواحی علاقوں سے 2 لاکھ 10 ہزار مکعب میٹر کی گودام / کچرا / زمین کی صفائی کے لئے بڑی مشق کی تھی۔
پچھلے مانسون کے دوران جن علاقوں میں سیلاب کی صورتحال پیدا ہوگئی تھی ان کی نشاندہی کی گئی تھی اور ہر ایک جگہ مثلاً باندرہ ، اندھیری ، ماہیم ، گرانٹ روڈ ، گورےگاؤں میں اس کا حل نکالنے کے لیے منصوبے بنائے گئے تھے۔
ریئل ٹائم اور بارش کا مستنداعداد و شمار حاصل کرنے کے لئے ،محکمہ موسمیات کے تعاون سے چارآٹومیٹک ریل گاج اور ڈبلیو آر کی جانب سےآزادانہ طور پر 10 اے آر جی انسٹال کردیئے گئے ہیں۔
سیوریج اور سبمرسیبل پمپوں سمیت ٹریک اور ڈپو پر پمپوں کی تعداد میں33 فیصد اضافہ کیا گیا ہے۔
بوریولی ویرار سیکشن میں نالوں کی صفائی کا سروے اور نگرانی کے لئے ڈرون کااستعمال کیا گیا تھا اور زیر زمین نالوں کی گہری صفائی کو یقینی بنانے کے لئے سکشن / گاد نکالنے والی مشینوں کا استعمال کیا گیا تھا۔
کم سے کم پانی جمع ہونے کو یقینی بنانے کے لیے زیر زمین نالیوں کی تعمیر کے لئے مائیکرو ٹنلنگ کے نئے طریقہ کار کو اختیار کیا گیا ہے۔
اس میٹنگ میں ریلوے بورڈ اور ممبئی کے سینیئر عہدیدار وں نے شرکت کی۔
ش ح۔ س ک
U No. 5330
(Visitor Counter : 115
وزیراعظم کا دفتر
وزیراعظم نے معروف کنڑمصنف ڈاکٹر سدالنگیا کے انتقال پر اظہار تعزیت کیا
نئی دہلی، 11 جون 2021 :
وزیراعظم جناب نریندر مودی نے ممتاز کنڑ مصنف ڈاکٹر سدالنگیا کے انتقال پر رنج وغم کا اظہار کیا ہے۔
وزیراعظم نے ایک ٹویٹ میں کہا ، ‘‘ڈاکٹر سدالنگیا کو ان کی ثمرآور تحریروں ، شاعری اور سماجی انصاف کے تئیں ان کے تعاون کے لئے یاد کیا جائے گا۔ ان کے انتقال سے غمزدہ ہوں ۔ غم کی اس گھڑی میں میری ہمدردیاں ان کی فیملی اور ان کے بہت سے مداحوں کے ساتھ ہیں۔ اوم شانتی ۔’’
صحت اور خاندانی بہبود کی وزارت
صحت کی مرکزی وزیر مملکت ڈاکٹر بھارتی پروین پوار، نے عمان کے مسقط میں اینٹی مائکروبیئل ریزسٹینس پر تیسری عالمی اعلیٰ سطحی کانفرنس میں شرکت کی
اے ایم آر ایک نظر نہ آنے والی وبا ہے جسے صحت عامہ کی دیگر ترجیحات میں دبایا ن نہیں جا سکتا: ڈاکٹر بھارتی پروین پوار
ڈاکٹر بھارتی پروین پوار نے قومی، علاقائی اور عالمی سطح پر سیاسی حمایت حاصل کرنے کی ضرورت کا اعادہ کیا
نئی دہلی، 24نومبر، 2022/ صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج عمان کے مسقط میں اینٹی مائیکروبیئل ریزسٹنس پر تیسری عالمی اعلیٰ سطحی کانفرنس میں وزارتی مکمل پینل سے خطاب کرتے ہوئے کہا کہ "اے ایم آر ایک نظر نہ آنے والی اور غیر مرئی وبائی بیماری ہے جسے صحت عامہ کی دیگر مسابقتی ترجیحات سے چھایا نہیں جا سکتا"۔ کانفرنس میں 15 سے زائد ممالک کے 22 شرکاء نے شرکت کی۔ اس تقریب میں چار اداروں کے ذریعے اے ایم آرپر کثیر فریقی شراکت داری پلیٹ فارم کے آغاز کا مشاہد ہ کیا گیا۔
اے ایم آر کے پھیلاؤ اور اس کے بعد کے مہلک اثرات پر زور دیتے ہوئے، انہوں نے روشنی ڈالی کہ اے ایم آر کو صحت، سیاسی اور اقتصادی اثرات کے ساتھ عالمی صحت کے خطرے کے طور پر تسلیم کیا جاتا ہے۔
ڈاکٹر پوار نے اقوام متحدہ کی جنرل اسمبلی، ڈبلیو ایچ او اور رکن ممالک کو اے ایم آر پر توجہ مرکوز کرنے پر مبارکباد دی، اور کہا، "یہ بات خوش آئند ہے کہ اے ایم آر کو اقوام متحدہ کی جنرل اسمبلی، ڈبلیو ایچ او اور رکن ممالک نے پہلے ہی ترجیح دی گئی ہے اور انہوں نے چار اداروں [ڈبلیو او ایچ او، کواڈریپیرٹائٹ [ایف اے او]]، عالمی ادارہ برائے جانوروں کی صحت [ڈبلیو او اے ایچ] اور اقوام متحدہ کے ماحولیاتی پروگرام [یو این ای پی] کی کوششوں کی ستائش کی۔
اے ایم آر سے لڑنے میں بھارت کی طرف سے اٹھائے گئے اقدامات پر توجہ مرکوز کرتے ہوئے، صحت کے وزیر مملکت نے کہا کہ وزیر اعظم جناب نریندر مودی کی قیادت میں، اے ایم آر سے نمٹنے کے لیے مختلف اقدامات کیے گئے ہیں۔ بھارت نے 2016 میں نئی دلی میں ایک اے ایم آر کانفرنس کا انعقاد کیا تھا۔ انہوں نے اس بات پر روشنی ڈالی کہ قومی صحت کے ایجنڈے میں نمایاں طور پر اے ایم آر کی روک تھام ایک خصوصی ترجیح ہے اور مزید بتایا کہ بیداری اور صلاحیت کی تعمیر، لیبارٹری کو مستحکم کرنے، نگرانی، انفیکشن کی روک تھام اور کنٹرول، اینٹی مائکروبیل اسٹیوارڈشپ اور نئی ادویات پر تحقیق، تشخیص اور اختراعات کے ساتھ ساتھ اعلیٰ سطح پر سیاسی قوت ارادی کے ذریعے کئے گئے مختلف اقدامات کیے گئے ہیں۔
صحت کی مرکزی وزیر مملکت نے اس بات پر زور دیا کہ 11 رکن ملکوں کے وزرائے صحت نے 2011 میں اے ایم آر پر جے پور اعلامہ پر دستخط کیے تھے جو اے ایم آر کو پھیلنے سے روکنے کےلیے واحد صحت طریقۂ کار کی حمایت کرنے کے لیے ان کے سیاسی عزم کو اجاگر کرتا ہے۔
ڈاکٹر پوار نے اس وقت گلوبل اے ایم آر کانفرنس کی طرف سے شروع کی گئی رفتار اور 2024 میں اقوام متحدہ کی جنرل اسمبلی میں اے ایم آر کے بارے میں آنے والی اعلیٰ سطحی میٹنگ کو ہم آہنگ کرنے کے لیے مزید کارروائی کی ضرورت پر زور دیا، جو تمام سطحوں پر سیاسی حمایت کو مضبوط کرنے کے لیے کام کرے گا۔
اس موقع پر ڈبلیو ایچ او کے ڈائریکٹر جنرل ڈاکٹر ٹیڈروس ادھانوم گھبریسس، اقوام متحدہ کے فوڈ اینڈ ایگریکلچر آرگنائزیشن کے ڈائریکٹر جنرل کیو ڈونگیو، سلطنت عمان کے وزیر صحت ڈاکٹر ہلال السبطی، زراعت، ماہی گیری ، دولت اور آبی وسائل کے وزیر سعود الحبسی اور نیدر لینڈ کے صحت ، بہبود اور کھیلوں کے وزیر ارنسٹ کیوپرز نے بھی تقریب میں شرکت کی۔
بجلی کی وزارت
بجلی کے وزیر جناب آر کے سنگھ نے سبانسیری لوئر ہائیڈرو الیکٹرک پروجیکٹ  کی تعمیری پیش رفت اور حفاظتی پہلوؤں کا جائزہ لیا
بجلی، نئی اور قابل تجدید توانائی کے مرکزی وزیر جناب آر کے سنگھ نے اروناچل پردیش/آسام میں واقع سبانسیری لوئر ہائیڈرو الیکٹرک پروجیکٹ  کی پیشرفت کا جائزہ لینے کے لیے ایک میٹنگ کی صدارت کی، جسے نئی دہلی میں نیشنل ٹنل پاور کارپوریشن کے ذریعے لاگو کیا جا رہا ہے۔
بجلی کے وزیر نے پروجیکٹ سے متعلق تعمیری پیش رفت اور حفاظتی پہلوؤں اور آئندہ مانسون کے پیش نظر کی جانے والی تیاریوں کا جائزہ لیا۔ پراجیکٹ کے سربراہ نے آئندہ مون سون مہینوں کے پیش نظر مقررہ تکنیکی پیرامیٹرز کے مطابق حفاظتی امور پر اپنی تیاریوں کی تفصیلات کے ساتھ مختلف ورک پیکجز میں ہونے والی پیش رفت کی موجود ہ حالت کے بارے میں بتایا۔ اس منصوبے نے ڈیم کنکریٹنگ میں نمایاں پیش رفت حاصل کی ہے۔ ، ڈیم کی اونچائی 37 میٹر بڑھائی گئی ہے جس میں گزشتہ 6مہینے کے دوران 2.5 لاکھ کیوبک میٹر سے زیادہ کنکریٹ ڈالا گیا ہے۔ یہ ایک اہم کامیابی ہے۔ اس کے علاوہ پاور ہاؤس کی دریا کی سمت والی دیوار کو 116 میٹر کی محفوظ اونچائی تک بڑھا دیا گیا ہے اور تمام یونٹس کے لیے ٹیل ریس چینلز مکمل کر لیے گئے ہیں۔ واٹر کنڈکٹر سسٹم اب تقریباً تیار ہے۔
معائنہ کے دوران مرکزی وزیر نے کام کی پیش رفت پر اطمینان کا اظہار کیا اوراین ایچ پی سی کو تمام ضروری حفاظتی تدابیر کے ساتھ آگے بڑھنے کی ہدایت دی۔ اس پروجیکٹ پر، این پی چی سی کے چیئرمین اور منیجنگ ڈائریکٹر نے یقین دلایا کہ کمپنی اگلے دسمبر یا جنوری 2024 تک 250 میگاواٹ کی صلاحیت کے ساتھ پہلے یونٹ کو شروع کرنے کی کوشش کرے گی۔
میٹنگ میں بجلی کے سکریٹری ، وزارت کے سینئر افسران اور سنٹرل الیکٹرسٹی اتھارٹی اور این ایچ پی سی کے سینئر افسران نے شرکت کی-
۔۔۔۔۔۔۔۔۔۔۔۔۔۔۔۔۔۔


U-5695
(Visitor Counter : 49